
Narva Linnavalitsuse 20.12.2013. a määruse nr 46
„Narva Täiskasvanute Kooli põhimäärus“ muutmine
Määrus kehtestatakse kohaliku omavalitsuse korralduse seaduse § 30 lõike 1 punkti 2 ja Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti nr 10.2.2 alapunkti 2 alusel
§ 1. Narva Linnavalitsuse 20.12.2013. a määruse nr 46 „Narva Täiskasvanute Kooli põhimäärus“ § 8 muudetakse ja antakse järgmises redaktsioonis:
 „§8. Õppekeeled

(1)
Kooli või klassi õppekeeleks loetakse keel, milles toimuv õpe moodustab vähemalt 60 protsenti riiklikes õppekavades määratud väikseimast lubatud õppe koormusest.

(2)
Põhikooli õppekeeleks on vene keel.

(3)
Gümnaasiumi õppekeel on eesti keel“.
§ 2. Määrus jõustub seadusega sätestatud korras.

20308 NARVA                                                                             06.03.2017. a nr 3.1-19/5
Õ I E N D

Kohaliku omavalitsuse korralduse seaduse § 30 lõike 1 punkti 2 ja Narva Linnavolikogu 29.06.2000 määrusega nr 36/16 kinnitatud Narva linna põhimääruse punkti nr 10.2.2 alapunkti 2 alusel  

Narva Täiskasvanute Kooli põhimääruse § 8 sätestab, et kooli õppekeeleks on vene keel, aineõpe võib toimuda eesti keeleks. Põhikooli- ja gümnaasiumiseaduse § 21 lg 3 kohaselt gümnaasiumi õppekeel on eesti keel. Munitsipaalgümnaasiumis või selle üksikutes klassides võib õppekeeleks olla ka muu keel. Loa muus keeles toimuvaks õppeks või kakskeelseks õppeks annab Vabariigi Valitsus valla- või linnavolikogu taotluse alusel. Vene keele õppekeeleks sätestamise aluseks on Vabariigi Valitsuse 03.08.2011. a korraldus nr 332, millega on Narva Täiskasvanute Koolile antud tähtajaline luba venekeelseks õppeks. Nüüdseks on antud tähtaeg möödunud ja kool peab korraldama õpeta gümnaasiumiastmes eesti keeles.
Kooskõlas põhikooli- ja gümnaasiumiseaduse § 66 lg 2 alusel esitatakse kooli põhimäärus ja selle muudatused enne kehtestamist arvamuse andmiseks kooli hoolekogule, õpilasesindusele ja õppenõukogule. Hoolekogu ja õppenõukogu koosolekutel anti põhimääruse muudatustele heakskiit, õpilasesindust koolis ei ole.

